cyanic-selkie/wikianc huggingface dataset:
Banka Qendrore Evropiane
Historia
Ka pasur tensione edhe lidhur me këshillin ekzekutiv të BQE-së, ndërsa Britania e madhe kërkonte një ulëse megjithëse nuk e kishte adoptuar valutën e përbashkët. Nën presionin e Francës, këto ulëse iu caktuan tri anëtarëve kryesorë, Francës, Gjermanisë dhe Italisë. Spanja kërkoi të njëjtin trajtim dhe iu plotësua ndërsa ulësja e fundit iu dha Finlandës. Megjithë këtë sistem caktimi, bordi u pavarësua shpejt në rezistimin e thirrjeve për shkallë më lartë interesi dhe kandidatë të ardhshëm në të.
Kur u krijua, BQE-ja mbulonte një Eurozonë prej njëmbëdhjetë anëtarësh, qysh atëherë, Greqia u anëtarësua në janar 2001, Slovenia në janar 2007, Qipro dhe Malta në janar 2008, dhe Sllovakia në janar 2009, duke e zgjeruar përfshirjen e bankës.
MP7
Heckler & Koch MP7 (gjermanisht: Maschinenpistole 7) është një armë mbrojtëse personale e vendosur për fishekun HK 4.6×30mm, i projektuar nga prodhuesi gjerman i mbrojtjes Heckler & Koch.
Ajo u projektua (së bashku me fishekun e ri) për të përmbushur kërkesat e NATO-s të botuara në 1989, e cila kërkonte një armë të tipit SMG me një kapacitet më të madh për të mposhtur armaturën e trupit Kevlar (kundrejt mitralozave para-ekzistuese që përdorin fishekë konvencionalë pistolete si p.sh. .45 ACP dhe 9×19mm Parabellum).
MP7 hyri në prodhim në vitin 2001 dhe është një rival i drejtpërdrejtë i FN P90, i zhvilluar gjithashtu në përgjigje të kërkesës së NATO-s nga kompania belge FN Herstal. Arma është rishikuar që nga prezantimi i saj dhe variantet më të fundit të prodhimit janë MP7A1 dhe MP7A2.
Përhapja e armaturës së butë të trupit të lirë, por efektive, ka filluar t'i bëjë të paefektshme armët që gjuajnë municione pistolete (të tilla si automatiku i mëparshëm MP5 i Heckler & Koch dhe pistoleta USP). Në përgjigje të këtij trendi, Heckler & Koch projektuan MP7 (së bashku me pistoletën e anuluar UCP, e cila përdor të njëjtin municion) për të depërtuar në forca të blinduara të buta të trupit, ndërsa ishte mjaft e vogël për t'u përdorur në vend të një pistolete ose një automatik.
NOFX
NOFX është një bend i muzikës punk rock, i formuar në San Francisco, California (USA) në vitin 1983 nga Fat Mike (Mike Burkett), Erik Sandin, Eric Melvin.
Fortifikimet e kufirit Çekosllovak
thumb|K-S 14 U cihelny Prostřední Lipka 1938
Në fillim të viteve 30 të shekullit të XX u hap një diskutim për fortifikimin permanent të kufijve të Çekosllovakisë. Presidenti i pare, Tomas G. Masaryk, dhe një grup i ngushtë rreth tij e mbështesnin ketë ide. Në të njëjtën kohë u publikuan disa artikuj shkencore për ketë çështje nga disa ekspertë ushtarake. Ideja e fortifikimeve permanentë në vend të atyre të lëvizshme mund të ketë pasur një ndikim në ndërtimin e Viles Maginot në Francë. Në 1932 në departamentin e Strategjive në Shtabin Ushtarak të Çekosllovakisë u bë një studim për ketë çështje. Në të njëjtën kohë Departamenti i Strategjive po punonte në Ristrukturimin e ushtrisë Çekosllovake, i cili konsistonte nder të tjera në modifikimin e mbrojtjes se kufijve shtetërore. Ideja e mbrojtjes së kufijve me anë të mobilizimit u la mënjane. Përkundrazi ekspertët ushtarake donin të implementonin praktika që parashikonin vendosjen e trupave luftuese përpara se të behej mobilizimi. Futi në praktike një përgjigje të shpejtë të ushtrisë në rast të një rreziku të jashtëm, në anën tjetër do të thoshte që forcat e kufirit dhuhet të përballonin sulmet deri sa të behej mobilizimi. Për ketë arsye Shtabi i Ushtrisë Çekosllovake duhet të gjente një mënyre për të përforcuar këto njësi në mënyre që të përmbushnin detyrat e tyre.
thumb|[[N-S 82 Březinka Náchodsko]]
Dokumenti i parë propozoi që mbështetja duhet të vije nga batalione speciale mitralozi, por në 1934 Këshilli i Lartë i Mbrojtjes së Shtetit ofroi mbështetje për të nisur ndërtimin e një fortifikimi të ardhshëm. Oficere të zgjedhur Ushtarake studiuan linjën Marginot në Francë në mënyre që të transferonin praktikat më të mira në Çekosllovaki. Megjithatë propozimet fillestare të fortifikimeve u refuzuan dhe Francës j'u kërkua që të çoje ekspertët e saj ushtarake. Bayuar në eksperienen që ishte krijuar, Këshilli i Fortifikimeve dhe Drejtoria e Punimeve të Fortifikimeve (e ashtuquajtura ŘOP, më vonë ky term u përdor për fortifikimet). Gjatë vjeshtës së 1935 u ndërtua kapanoni i parë i betonizuar i këmbësorisë, shtëpia MO-8 e cila u bayua në eksperiencën e ndërtimit të linjës Marginot. thumb|Žacléř 1938
Ishte një ironi e historisë që me anë të Diktaturë të Munihut (Një pakt që i lejonte Gjermanisë aneksimin e Sudetenland të Çekosllovakisë e cila u firmos gjithashtu nga Franca). Gjermanet kishin mundësinë të përdornin fortifikimet Çekosllovake si rast studimi dhe të planifikonin sulmet kundrejt fortifikimeve perëndimore (Fort Eben-Emael në Belgjikë është rasti më i njohur) më shumë efikasitet.
Në fayat e mëvonshme u zhvillua një koncept më i përparuar i fortifikimeve të Çekosllovakisë të cilat anashkalonin imperfeksionet dhe koston e lartë financiare të fortifikimeve të modelit Francey, (P. SH. Nder shumë elementë të rinj mund të përmendim "Iriqin Çek" ose si e njihnin Gjermanet, Tschechenige. E cila u përdor dhe në mbrojtje e "Murit të Atlantikut".  Në kontrast nga Franca ku zemra e fortifikimit qëndronte në fortifikimet e artilerisë e përforcur nga ambiente shtese prej betoni dhe druri, u zgjodh një koncept i ri.  Fortifikimet Çekosllovake përforconte konceptin e përqendrimit të fortifikimeve të mëdha të formuara nga njësi të izoluara të betonuara.  Fortifikimet e artilerisë duhet të ndërtohen në pikat kyçe të krijojnë harqe të ndërthurura zjarri të cilat të mbështesin vijën e mbrojtjes të krijuar nga njësitë e izoluara të betonuara dhe për të sulmuar në vendet e supozuara që mund të përdoren nga armiku për grumbullime dhe sulmime (Kryesisht taktika Naziste ishte bazuar në sulmet me tanke ndaj vijave të mbrojtjes e cila mbështetej nga këmbësoria). thumb|[[N-D-S 72 Můstek]] Fillimi i fortifikime me rajonin pranë qytetit Ostrava-s u vendos nga ushtria sepse druheshin nga një pushtim nga veriu ndermjet Portës se Moravia-s, e cila ishte një kalim natyral ndermjet Sudetëve dhe Karpateve që në kohet e lashta. Strateget ushtarak ishin të vetëdijshëm që kjo do të kishte krijuar një çarje kritike për Çekosllovakisë. Studime të reja në 1935 e ndërruan ketë mendim. Fortifikimet në kufirin verior duhet të mbulonin zonën nga qyteti i Ostarva-s në malet Kronose për të mbrojtur Çekosllovakinë nga ndërhyrjet e mundshme nga Gjermania. Linja e fortifikimit ishte shume e gjatë, pothuajse 600 Km. Versioni tjetër i modifikuar e zgjastë fortifikimin nga malet Krkonose deri në lumin Elbe me një fortifikim të kryeqytetit Prage dhe të qytetit Pilsen (pjesa perëndimore e Çekisë pranë kufirit Gjerman). Në ketë mënyre duke e zgjatur linjën e fortifikimit në 850 Km. Drejtoria e Punëve të Fortifikimit në dhjetor 1935 përgatiti 5 fazat e ndërtimit me një shumë totale prej 10 bilion Krona Çeke. Faza e pare e fortifikimit duhet të përfundonte në 1939.
Në këtë fazë duhej të kishte vazhduar në kalimet gjeo-strategjike në zemër të Çekosllovakisë dhe me pjese themelore të kufirit të jashtëm por dhe në rajoet me burime natyrale (hapësira rreth qytetit të Ostravës) dhe veçanërisht në zonat e industri të zhvilluar (Qyteti i Pilsen), të cilat ishin shumë të rëndësishme për Gjermaninë Naziste. Sistemi Çekosllovak i fortifikimeve duhet të kishte krijuar mundësinë e tërheqës nga perëndimi për në Jug për ushtrinë Çekosllovake, ndermjet rrugëve të tërheqës, për tu ndalur dikune kufirin Çeki-Moravi, për të kundërsulmuar dhe për të rimarre territorin e humbur. Kushtet e nevojshme që fortifikimet të funksiononin ishin që Austria të ishte vend mik, ose të paktën neutral dhe Polonia të ishte vend mik.
Gjatë pranverës 1936 në vazhdim të fortifikimeve në zonën e Ostravës duhet të kishin nisur punimet dhe në zonat e paracaktuara në Çeki dhe në Sllovaki. Megjithatë këto plane duhet të modifikoheshin. Ne mars 1936 Komandanti Ushtarak i Zonës për Çekinë, Vojcechovsky, dërgoi një kërkese në komandën ushtarake për fortifikime në lumin Ohre (e ndodhur në perëndim dhe në veri të Çekisë dhe e njohur nga Gjermanet si Egere) sepse ai nuk kishte forca të mjafrueshmeper të ruajtur kufijtë. Gjenerali Vojcechovsky ishte plotësisht i vetëdijshëm që fortifikime plotësisht funksionale do të duheshin shumë vite për tu ngritur, për ketë arsye ai propozoi fortifikime fushore vetëm në rrugët dhe në vendet më të rëndësishme. Gjatë këtij sezonit Këshilli më i Lartë i Mbrojtjes së Shtetit në prill 1936 dhe përfaqësuesit politik të qeverisë kërkuan për fortifikime në Perëndim të Çekisë. Renesia e vendimeve u mor më tepër për arsye psikologjike sesa për arsye Ushtarake. Bazuar në ngjarje në Gjermaninë Naziste nuk kishte me besim në vullnetin e qytetaret me origjine Gjermane (të cilët përbenin Shumicën) si çelësi për të mundur Çekosllovakinë. Sistemi i fortifikimeve duhet të ishte shtrire me tej në kufirin e republikës.
Bazuar në kërkesat, Drejtoria e Punimeve të Fortifikimeve, ndërroi planet e sistemit të fortifikimeve. Plani i ri nga qershori 1936 llogariti që i gjithë ndërtimi i fortifikimeve të ndahej në faza dhe nevojiteshin nga 10 ne 15 vjet për tu kompletuar. Sistemi i fortifikimeve duhet të mbronte rreth 1200 Km të kufirit shtetëror (Vija Maginot, në kufirin ndermjet Francës dhe Gjermanisë ishte 450 Km). Plani i ri u miratua nga Këshilli i Lartë i Shtetit për Mbrojtjen në fillim të 1936, por për ushtrinë ishte e papranueshme sepse ndiqte një vije më tepër politike së realitet ushtarak. Ideja e një fortifikimi në të djithe kufirin e saj nuk ishte realiste dhe për më tepër ushtria duhet të përdorte të gjithë trupat për të mbuluar pozicionet e fortifikuara kufitare. Mungesa e njësive të lëvizshme bënte që të braktsej plani i një tërheqjeje taktike sepse pasi të thyhej mbrojtja, ushtria nuk do të kishte forca të mjaftueshme për të kundërsulmuar. Për këtë arsye Shefi i Vendkomandës Ushtarake, Gjeneral Krejci aprovoi që në maj 1936 ndërtimin e fortifikimeve më të thjeshtuara të kërkuara nga Gjeneral Vojcechovsky. Fortifikimet e para u ndërtuan në pjesën perëndimore dhe veriore të Çekisë dhe fortifikime të tjera u ngritën në vazhdim të atij viti në jug drejt Çekisë-Moravisë dhe rreth Pragës. Në ketë mënyre krijuan një lloj të rri fortifikimi të quajtur fortifikim të lehtë, ndërkohe që fortifikimi origjinal u quajt fortifikimi i rënde. thumb|N-S 82 Březinka thumb|N-S 75 Zelený thumb|K-S 22a Krok
Në fillim të 1937 u vendos qe të zhvillohej më tepër fortifikimi i lehtë për shkak të avantazheve të mëdha dhe të lehtësisë në ndërtim. Bunkerët jo të kënaqshëm për mitraloz do të zëvendësoheshin me të rinj të modelit 37. Ndërtimi i këtyre fortifikimeve nisi në mars 1937 në të gjithë territorin e Çekosllovakisë dhe gradualisht mori një zgjerim të madh, por njëkohësisht vazhdonte puna me fortifikimet e renda. Rritja e rëndësisë dhew e numrit të fortifikimeve të lehta u mor ne konsideratë nga Drejtoria e Punëve të Fortifikimeve në një plan të ri të fortifikimeve në nëntor 1937 i cili u quajt programi i “Husareks” në nder të krijuesit të tyre, Gjeneral Husarek. Elementi kryesor duhej të ishte i përputhshëm me objektivin e fortifikimeve të lehta, e përmirësuar ne vende të ndryshme sipas nevojës se dhe objektivave të fortifikimeve të renda. Vetëm ne kufirin verior, ne lumin Odra (Eder ne Gjermanisht) duhet të kishte mbrojtur një linje të vazhdueshme të fortifikimeve të renda, ne ketë mënyre mund të mbulonin dhe buxhetin e përcaktuar nga qershori 1936 dhe duke ndërtuar fortifikimet e reja ne berendesi të vendit (Ne katër faza duhet të ishin ndërtuar 1276 fortifikime të renda dhe 15643 fortifikime të lehta).
Drejtoria e Punëve të Fortifikimeve menjëherë pas aneksimit të Austrisë beri modifikime të planit qe niste ne nëntor 1937. Kufiri i veriut dhe jugut të Moravisë duhet të fortifikoheshin me tepër dhe punimet ne fortifikimin e tyre të intensifikohen. Kjo nuk përfshinte vetëm fortifikimet, por gjithashtu dhe armatimet, pajisjet dhe vijat mbrojtëse kundrejt këmbësorisë dhe mjeteve. Persia i përket shpejtësisë se ndërtimit, punimet nisen ne maj 1938 ne Maravinë jugore dhe me gjithë presionin e madh ne punime deri ne vjeshtë 1938 ishin ndërtuar vetëm ¼ e fortifikimeve të planifikuara.
Edhe ne ketë faze me rreth 263 fortifikime të renda dhe rreth 10000 të lehta, kjo ishte një pengese e madhe për Gjermaninë Naziste. Koncepti i fortifikimeve ishte shoqëruar ne programet tjera Ushtarake. Njëkohësisht me fortifikimet ishin ndërtuar are të përshtatshme të silat ishin të pazakonta për vendet e tjera (vija Marginot përdorte modifikime të armatimeve të vjetra të cilat me shume veshtiresi përshtateshin me mjete shtese dhe me topa anit-tank AC 37 dhe AC47, modeli i fortifikimeve 1934).
Gjatë mobilizimit të përgjithshëm të shtatorit 1938 kishin mbaruar një seri fortifikimesh për të mbrojtur republikën e re. Artileria e përshtatshme për fortifikime qe mungonte ishte zëvendësuar me artileri tokësore. Megjithatë shkaqe të tjerë ndryshuan çdo gjë dhe ushtaret e Çekosllovakisë nuk patën asnjë mundësi për të luftuar.
Ne 29 shtator 1938 u firmos Diktati i Munihut (Gjithashtu i njohur si Pakti i Munihut) nga Gjermania, Franca, Britania dhe Italia (për të shënuar është fakti qe Çekosllovakia nuk u ftua ne konference.), një marrëveshje e cila i lejonte Gjermanisë Naziste të aneksonte Sudtenland-in e Çekosllovakisë. Pakti i Munihut me vone u mirëprit dhe nga Hungaria dhe Polonia të cilët kishin pretendime territoriale ndaj saj. Franca refuzoi qe të respektonte paktët e vendosura me Çekosllovakinë. Pavarësisht se Çekosllovakia kishte një ushtri të përgatitur mire nuk kishte mundësi të luftonte gjatë kundra fqinjit të saj me të madh pa mbështetjen Fuqive të Mëdha.
Kryeministri Britanik, Chamberlin, mendonte qe Hitleri do të kënaqej nëse kërkesat e tij do të përmbusheshin. Deri ne 21 shtator, Çekosllovakia ishte detyruar qe të pranonte humbjen e Sudetenland e forcuar nga vendimi i Fuqive të Mëdha ne Munih. Pjesa tjetër e fortifikimeve ra ne duart e Gjermaneve kur Gjermania nisi pushtimin ne 15 mars 1939 dhe pushtoi Çekinë dhe Moravinë (Sllovakia krijoi shtetin e saj). Bazuar ne lëvizje të deçizive të Hitlerit, Mssolini pushtoi Shqipërinë ne 7 prill 1939 ne mënyre qe të kompensonte përfitimet territoriale të Hitlerit. Çekia dhe Shqipëria u bene ne ketë mënyre nder vendet e para qe u pushtuan nga Boshti Nazi-Fashist ne fillimet e Luftës se Dytë Botërore.
Është e mundur qe Çekosllovakia mund të mos i kishte mbaruar të katër fazat e fortifikimit për shkak të kostove të larta të ndërtimit, megjithatë fortifikimet Çekosllovake u sprovuan disa here ne momente kur u ndeshen me Gjermanet, momente ne të cilët u provua cilësia e lartë e këtyre fortifikimeve. Gjithashtu armatimet e përdorura u përdoren ne planet e Nazistëve,(P.SH. Gjermania përdori Tanket e lehtë Çek LT-35 dhe LT-38 gjatë sulmit ne France, Poloni dhe ne fazën e pare të luftimeve kundër Bashkimit Sovjetik).
Mëllenja
Mëllenja (Turdus merula)
Gjatësia
24–25 cm, krahët e hapur: 34-38.5 cm.
Përshkrimi
Mashkulli i mëllenjës është i zi me përjashtim të një unaze me ngjyrë të zezë më të çelët përreth syrit dhe sqepit të verdhë ngjyrë floriri. Dallohet relativisht lehtë dhe mund të ngatërrohet vetëm me cirloin (Sturnus vulgaris), për shkak të bishtit të shkurtër dhe formës së ngjashme të trupit. Femrat dhe të vegjlit janë ngjyrë kafe, me pjesën e grykës në ngjyrë më të çelët dhe qafën me pulla.
Përhapja dhe habitati
Shikohet shpesh në rajon, më shumë gjatë dimrit dhe në zonat bregdetare. Është i përhapur në pyje dhe shkurre, si dhe në kopshte e parqe.
Ushqimi
Fruta, fara, krimba, etj.
Zëri
Dallohet nga një zë i fuqishëm dhe i kumbueshëm i cili është i fortë dhe kërcitës “cii”. Zogu këndon me zë të fortë dhe tinguj melodioz.
Ninjutsu
Ninjitsu është arti i lashtë i luftëtarëve hije Ninja e Japonisë. Kjo është një metodë unike të lëvizin dhe të menduarit e cila zhvilluar sistemin tonë shpesh i referohen ne artin e fituar.
Taijustu është metoda themelore të mbrojtjes të përdorura. Kjo metodë e qetë vazhdon lëvizjen e trupit lejon përdoruesin të krijojë një furnizim kurrë fund i kundërvihet efektive për ndonjë situatë të caktuar të mbrojtjes dhe është unike për Ninjitsu.
Ku ka Ninjitsu ardhur nga ?
Në AD637, nuk En Gyoja, një murg luftëtar, të ngritur Dojo Shugendo e tij në male Togakure. Kjo pas kryer për një 500 vjet të tjera. Diasuke Nishina ka lindur në këtë sekt në 1165. Në 1181 Trupat Heike grimcuar Warriors Shugendo dhe Diasuke Nishina u detyruan të largohen në jug të Iga Provinca. Këtu ai u takua me një prift mistik luftëtar - Kain Doshi. Ai studioi ky misticizëm dhe përshtatur atë për të mësuarit e tij Shugendo. Si të përkujtuar të rilindjes së tij, ai ndryshoi emrin e tij për të Diasuke Togakure dhe me këtë lindjes e Ryu Ninjitsu Togakure.
Cila ishte dënuar një herë si një teknikë të nëndheshme vrasësit, është sot më shumë njihet si një mënyrë pozitive dhe të fuqishme të jetës, në të cilën harmoni me natyrën, një njohuri pune e ligjeve universale dhe realizimin intuitive e ku të ardhmen është drejtuar dhe mësuar nga përvoja e Mënyrat luftëtar.
Perkthimi i Ninjitsu termi
Nin e ninjitsu dhe ninja, një tingull i vetëm të thjeshtë në japonisht, kërkon fjalët për të shpjeguar gjerë anglisht. Në se është më e nivelit fillor, Nin (e theksuar edhe ecni) mund të thotë durim, këmbëngulje, dhe durimi në të dy realms fizike dhe mendore.
Nin ka një përkufizim të dytë fjalor të vjedhurazi, sekreti apo fshehje. Ideogram Japoneze për nin përbëhet nga ideogramet më pak e "shpatë" dhe "zemër". Ndërtimin e karakterit me shkrim do të thotë se zemra, apo do të, është i kanalizuar dhe të drejtuara në mënyrë që t'i jepte efektivitetin e teh si një mjet për realizimin.
Në këtë kuptim më të gjerë të këtij koncepti, nin me të vërtetë do të thotë të jenë në kontrollin e një mendje, trup, dhe perceptimin e drejtë dhe e gabuar. Dhe të kesh aftësinë për të fokusi ju mendjen dhe zemrën në detyrat në jetën tuaj me efikasitetin e një teh xhicu ose jutsu e Ninjitsu thjesht do të thotë shkollë
Çfarë është Ninjitsu BBD
B.B.D. A është Brian Bujinkan Dojo. Kjo është një nga organizatat më të mëdha dhe më të respektuar të Evropës Ninjutsu. Krijuar në 1985 nga Shihan Brian McCarthy BBD rritet ende sot dhe të gjitha janë të trajnuar Blackbelts personalisht dhe vlerësohet nga Brian McCarthy. Ajo u ngrit për të zhvilluar dojos të fortë (klubet) me standardet më të larta të mësimit të jetë e mundur.
Kush është Brian McCarthy
Brian McCarthy ishte personi i parë për të arritur nivelin e zezë rrip në Evropë dhe ishte një ndikim të madh në përhapjen e sistemit efektiv të Ninjitsu mendohet jashtë Evropës. Brian është një mjeshtër i vërtetë i artit luftarak. Unë do të rekomandojë bërë përpjekje për të parë atë mësuar pa marrë parasysh çfarë artit ushtarak të studioni.
Po në lidhje me Portsmouth BBD Dojo
Kjo një dojo nën të Brian Andrew McCarthy vrapoi nga Thomas DAN 4 i cili i ka trajnuar në Ninjitsu për 20 + vjet. Z. Thomas shkon Dojo në Portsmouth & Brighton. Ne jemi krenar të kemi një Dojo përhershëm në Portsmouth dhe të punojnë në zhvillimin e potencialit të mirë në studentët tanë (jo të studentëve më të tërhequr nga notat e lehtë). Atmosfera është si një fis e familjes. Kjo krijon një qëndrim pozitiv dhe të relaksuar dhe lejon nxënësit për të zhvilluar një pyetje të hapur dhe mendje.
Dojo BBD Brighton
Chris Njerëzit 1 Dan ka 15 vjet Përvojë + në Ninjutsu. Dhe është rripin e Zi Host në Brighton. Përgjegjës për ditën për zhvillimin e ditës e të gjithë nxënësve në këtë zonë Brighton.
Ju
Ju janë të nevojshme për të bërë më të mirë me një qëndrim pozitiv. Pa marrë parasysh gjendjen tuaj aktuale (të mirë ose të keqe), ne do të ju nëpër të gjitha hapat e nevojshëm për të zhvilluar veten tuaj. Qëllimi juaj nuk duhet të jetë në një shkallë apo rrip, por për ta bërë veten tuaj më të mirë që mund të jetë.
Shtatori
Shtatori (ose britmi i parë ose vjeshta e parë) është muaji i nëntë në Kalendarin Gregorian dhe ka 30 ditë. Emri shtator është përkthim dhe adaptim nga latinishtja për fjalën "shtatë" (septem). Shtatori ishte muaji i shtatë për romakët e antikitetit, përpara se të shtoheshin muajt janar dhe shkurt. Ne shtator fillon zyrtarisht stina e vjeshtës dhe ndërrohet ora verore në atë dimërore.
Periudha e kohë që përfshin ditët e fundit të gushtit dhe ditët e para të shtatorit quhet gushtovjeshtë.
Qemajl Aliu
'Qemajl Aliu ka lindur më 19 shkurt 1983 në Shtime. Shkollimin fillor dhe të mesëm i kreu në vendlindje. Në vitin 2009 u diplomua si Mjek i Përgjithshëm në Universitetin e Tiranës.
Në prill të vitit 2015 mbaroi Specilizimin dhe mori titullin “Specialist i Mjekësisë Interne”, pranë Universitetit të Tiranës, Qendra Spitalore Universitare ‘Nënë Tereza’.
Ka punuar për rreth dy vite si Mjek i Përgjithshëm në Shtëpinë e Shëndetit në Shtime si dhe në Spitalin Rajonal të Ferizajit.
Në kuadër të zhvillimit profesional, ka ndjekur trajnime të specializuara në fushën e Mjekësisë Interne dhe Kardiologjisë brenda dhe jashtë vendit, si edhe ka punuar për më shume se dy vite si Specialist i Mjekësisë Interne në disa nga klinikat e mirënjohura në Gjermani si: Spitali “St. Martinus” në Dusseldorf si edhe në “MEDIAN Heinrich Mann Clinic”, Bad Liebenstein. Aktualisht punon si Specialist i Mjekësisë Interne në Spitalin Universitar “Shefqet Ndroqi” në Tiranë. Ka qenë kryetar i rinisë shkollore në shkollën e mesme “Naim Frashëri” Shtime, në periudhën 1999-2001. Gjithashtu dhe themelues dhe koordinator i Qendrës rinore në Shtime në vitin 2002.
Që nga viti 2006 është aktivist i Lëvizjes Vetëvendosje. Qemajl Aliu është një nga themeluesit dhe bashkëudhëheqësi Komitetit të Shëndetësisë në kuadër të Lëvizjes VETËVENDOSJE! që prej fillimeve të saj dhe anëtar i rregullt në vazhdimësi. Në vitin 2010 themeloi Qëndrën e Lëvizjes VETËVENDOSJE! në Shtime, ishte kryetari kësaj qendre dhe anëtar i Këshillit të Përgjithshëm Drejtues në atë periudhë. Kandidat për deputet në zgjedhjet e vitit 2010. Qemajl Aliu është i martuar dhe baba i një vajze.
Unreal Tournament
thumb|right|250px Unreal Tournament është lojë kompjuterike e zhanrit first-person shooter, e prodhuar nga Epic Games dhe Digital Extremes. U publikua në vitin 1999 nëpërmes GT Interactive. Nga ana retrospektive, loja gjithashtu u quajt edhe UT1999 apo UT Classic për t'u dalluar nga lojat vazhduese të saj. Loja u bazua në teknologjinë e njëjtë që u përdor në Unreal, por dizajni i Unreal Torunament e zhvendosi fokusin e serisë në aksionin kompetent multiplayer, që në atë kohë ishte në trend: Quake III Arena u lansua vetëm dhjetë ditë më vonë.
Muzika
Dy këngë shtesë u kompozuan: njëra nga Tero "Teque" Kostermaa dhe Kai-Eerik "Nitro" Komppa dhe tjetra nga Peter "Skaven" Hajba. Këto këngë sidoqoftë, mbetën të pakredituara.
Tuma ilire në Shushan
Tuma e Shushanit (Malazezisht: Velja Mogila) është një tumë ilire që ndodhet në Shushan, të Komunës së Tivarit, në Mal të Zi. Nuk dihet saktë nëse ky grumbull gurësh është nekropol apo cenotaf (varr pa trup).
Historia
Velja Mogila ndodhet në një vend të shquar, në krye të vendbanimit Šušanj, dhe është i dukshëm nga një distancë e madhe si nga deti ashtu edhe nga toka. Tuma është prej guri dhe forma e saj është konike, me majë të hapur. Është pak më shumë se shtatë metra e gjatë. Baza e tij është në formë rrethi, me diametër rreth 30 metra. Ajo ndryshon nga të gjitha tumat e tjera në Mal të Zi në atë se është objekti i vetëm i kohës së paganizmit, i cili përdoret nga besimtarët e kishës katolike në traditën shekullore të procesionit, një herë në vit, në Spasovë. Tuma ndodhet pranë kishës katolike të Shën Petkës në Gornji Šušnje. Katolikët në Spasovë, në kortezh, sjellin nga një gur për çdo anëtar të familjes së tyre. Sipas zakonit të lashtë të këtij rajoni, gurët vendosen sipër për të rritur grumbullin. Në vitin 2019, në përfundim të ceremonisë, prifti katolik Dr. Dejan Turza, nga maja e Velje mogilës, duke mbajtur një kryq në dorë, bekoi të katër anët e botës. Në këtë rajon është ruajtur zakoni i sjelljes së gurëve në vendet e shenjta. Kështu lindi Zonja e Shkrpjelës, dhe zakoni i bartjes së gurëve në majat e kodrave dhe maleve, që ishin vende të shenjta në paganizëm, është ruajtur në majën e malit Rumija, ku sot është kisha ortodokse e Shën Trinisë. ndodhet mbi një grumbull gurësh. Sot tek disa shqiptarë është ruajtur zakoni i ngjitjes në majë të maleve në ndonjë festë. Në majën e malit Jaliç janë ruajtur rrënojat e një kishe të vogël, ku më 20 korrik, banorët e fshatrave përreth e konsiderojnë zakon të shenjtë që e kanë lënë të parët e tyre ngjitjen dhe faljen e namazit, siç bëjnë banorët e Tedrinit në Fjetjen e Zojës së Bekuar, ngjiten në malin Dronja, dhe populli i Sirniqit dhe Kaçanikut në malin e Lubotenit. Në këtë të fundit nuk kishte shenja të ekzistimit të lutjeve, ndërsa në Dronjë ka një varr të lashtë, ashtu si në Malin e Pashtrikut. Kolonët në Cetinje në shekullin e 15-të, Ivan dhe Jelica Borojev nga Stari Vlaho (Zlatibor), u varrosën nga djemtë e tyre në Velja Gomila, ku vendosën të ndërtonin një kishë, të quajtur më vonë Kisha Vllahe. Ka një ngjashmëri të dukshme në zakonet e kohës që varroseshin të vdekurit dhe ndërtoheshin kisha pranë Velje gomiles (Cetinje) dhe Velje mogile (Bar).
Lulzim Basha
Lulzim Basha (lindi më 12 qershor 1974) në Tiranë, është politikan shqiptar, ish-Ministër i Jashtëm i Shqipërisë, deputet i Legjislaturës IX të Kuvendit të Shqipërisë, ish-kryetar i Partisë Demokratike të Shqpërisë dhe ish-kryetar i Bashkisë së Tiranës gjatë mandatit 2011–2015.
Arsimimi dhe veprimtaria para politike
Lulzim Basha mbaroi shkollën 8-vjeçare “Skënder Çaçi”, si dhe shkollën e mesme “Sami Frashëri” në Tiranë. Në vitin 1993, Basha nisi studimet në Universitetin e Utrechtit në Holandë, ku mori titullin Jurist (Meester in de Rechten ekuivalenti i LLM) i specializuar në të drejtën europiane dhe ndërkombëtare publike. Gjatë periudhës maj 1998 – korrik 1999, Lulzim Basha u bë pjesë e skuadrës që përgatiti aktakuzën për krime lufte ndaj Sllobodan Millosheviçit në Gjykatën Ndërkombëtare për Krimet e Luftës në ish-Jugosllavi. Gjatë periudhës korrik 2000 – tetor 2001 ai ushtroi detyrën Këshilltar Ligjor në Departamentin e Drejtësisë së Administratës së Kombeve të Bashkuara UNMIK në Kosovë. Nga tetori i vitit 2001 deri në nëntor 2002 punoi si Zëvendës Shef i Kabinetit të Drejtorit të Departamentit të Drejtësisë së UNMIK-ut. Nga nëntori i vitit 2002 deri në janar 2005 punoi si Këshilltar Special për Tranzicionin në Departamentin e Drejtësisë së UNMIK-ut, Prishtinë, Kosovë. Përgjegjës për përgatitjen e tranzicionit të Departamentit të Drejtësisë të UNMIK-ut drejt një Ministrie të Drejtësisë të Kosovës.
Veprimtaria politike
Basha iu bashkua Partisë Demokratike të Shqipërisë në janar të vitit 2004 si Koordinator i Komitetit të Orientimit të Politikave (KOP) në Partinë Demokratike, duke qënë përgjegjës për koordinimin e punës së ekspertëve dhe komisioneve të KOP-it në përgatitjen, diskutimin dhe shpalljenm e 17 projekt-platformave qeverisëse për Partinë Demokratike të Shqipërisë. Ai u bë anëtar i kryesisë së partisë në maj të atij viti. Ai shërbeu si zëdhënës partisë gjatë zgjedhjeve parlamentare vitit 2005 në të cilat ai u zgjodh në Kuvendin e Shqipërisë si deputet i zonës zgjedhore nr. 33 në Tiranë, një prej zonave të vështira elektorale për Partinë Demokratike.
Në maj të vit it 2007 Basha u emëruasi Ministër i Punëve të Jashtme nga Kryeministri Sali Berisha detyrë të cilën e mbajti deri në shtator 2009. thumb|215x215px|left|Lulzim Basha, Ministër i Jashtëm i Shqipërisë dhe Condoleezza Rice, Sekretare e Shtetit e SHBA-së ne vitin 2008. Pas zgjedhjeve të vitit 2009 në të cilat Lulzim Basha u zgjodh deputet i Elbasanit, ai u emërua si Ministër i Brendshëm në qeverinë e re Berisha. Si Ministër i Brendshëm, nën drejtimin e Kryeministrit Sali Berisha, ai punoi për zbatimin e të gjitha kritereve të kërkuara për udhëtim pa viza të shqiptarëve në vendet Shengen, përfshirë modernizimin e vendkalimeve kufitare të Shqipërisë dhe sistemit të policisë së emigracionit, lëshimin i pasaportave biometrike të sigurisë së lartë dhe një luftë më të ashpër kundër veprimtarisë kriminale dhe pasurive kriminale. Këto hapa u përshëndetën nga organizmat ndërkombëtarë sidomos nga EUROPOL dhe organet e tjera të zbatimit të ligjit dhe çuan në vendimin e Bashkimit Europian më 8 nëntor, 2010 për heqjen e vizave të udhëtimit për qytetarët shqiptarë duke filluar nga 15 dhjetori i vitit 2010.
Në vitin 2011, Basha kandidoi për postin e kryetarit të Bashkisë së Tiranës si kandidat i Partisë Demokratike dhe Koalicionit Aleanca për Qytetarin, duke sfiduar Edi Ramën, kryetarin e atëhershëm të Bashkisë dhe Kryetar i Partisë Socialiste të Shqipërisë. Fushata zgjedhore e Bashës u fokusua në projektet për Tiranën dhe qytetarët e saj dhe jo në sulme personale ndaj kundërshtarit të tij. Pas një procesi të gjatë numërimit të votave, Basha u zgjodh kryetar i ri i Bashkisë së Tiranës.
Nën drejtimin e Bashës si Kryetar i Bashkisë, Tirana u pajis për herë të parë në historinë pas-komuniste me një Plan të Përgjithshëm Urbanistik, duke i dhënë fund përfundimisht, kaosit të ndërtimeve në Tiranë. Plani u përpilua pas një diskutimi të gjerë me qytetarët e Tiranës, me arkitektë, inxhinjerë, shoqatat ambientaliste dhe shoqata të tjera të interesuara. Në këtë plan përfshihen gjithashtu tre projekte të mëdha: Bulevardi i Ri dhe Sistemimi i Lumit të Tiranës, Terminali Shumëfunksional i Autobuzëve dhe Trenit dhe Linjat e Tramvajit Kinostudio-Kombinat dhe Sheshi "Nënë Tereza"-Terminali Shumëfunksional.
Bulevardi i Ri është vepra më e madhe urbanistike në Tiranë në 80 vitet e fundit. Ai është 70 metra i gjerë dhe zgjatet nga bulevardit egzistues deri në Paskuqan. Konkursi për projektin e Bulevardit përfundoi në vitin 2012 dhe u fitua nga studioja britanike "Grimshaw Architects". Projekti i detajuar përfundoi në vitin 2013 dhe po këtë vit filluan punimet për ndërtimin e Bulevardit. Mbas zgjedhjeve të qershorit 2013 me ardhjen në pushtet të Partisë Socialiste, punimet e Bulevardit u ndërprenë. thumb|216x216px|Kryetari i [[PD-së Lulzim Basha dhe Presidenti i Komisionit Europian, Jose Manuel Barroso në Takimin e PPE-së në Meise, Belgjikë në tetor 2013,]] Lulzim Basha ka akuzuar Kryeministrin Edi Rama për ndërprejen e punimeve në Bulevardin e Tiranës dhe për mosfillimin e punimeve në dy projektet e tjera. Në një intervistë në emisionin "Opinion" në TV Klan në maj 2015 Basha deklaroi se Ministri i Financave Shkëlqim Cani refuzon të depozitojë firmat e Autoritetit Kontraktual në Fondin e Abu Dabit. Ai akuzoi gjithashtu Kryeministrin Rama, që refuzoi garancinë shtetërore për një financim nga qeveria franceze për ndërtimin e linjës së tramvajit në Tiranë, projekti i të cilit është i përfunduar dhe pret të fillohet nga puna.
Nga maji i vitit 2005 dhe në 18 dhjetor të vitit 2021 ishte anëtar i Kryesisë së Partisë Demokratike të Shqipërisë.
Mbas dorëheqjes së Kryetarit të Partisë Demokratike Sali Berisha, Lulzim Basha shpalli kandidaturën për kryetar të Partisë Demokratike.
Në zgjedhjet për kryetarin e Partisë Demokratike më 22 korrik 2013, Lulzim Basha fitoi kundrejt kandidatit tjetër Sokol Olldashi duke fituar 80% të votave të anëtarësisë se PD. Në këtë garë për herë të parë u zbatua parimi "një anëtar një votë".
Në zgjedhjet lokale të vitit 2015 Basha nuk rikandidoi si kryetar i Bashkisë Tiranë. Në këto zgjedhje Partia Demokratike e drejtuar nga Lulzim Basha humbi në të gjitha bashkitë e mëdha, me përjashtim të Shkodrës si dhe në shumicën e bashkive të tjera.
Më 18 shkurt 2019 me kërkesë të Lulzim Bashës, Grupi parlamentar i Partisë Demokratike dorëzon mandatet e deputetit në Kuvendin e Shqipërisë. Ky veprim u pasua edhe nga deputetët e partive të tjera parlamentare të opozitës. Dorëzimi masiv i mandateve nuk kishte ndodhur asnjëherë në historinë e shtetit shqiptar.
Më 11 dhjetor 2021, Kuvendi Kombëtar i jashtëzakonshëm i Partisë Demokratike i thirrur nga antarësia e Partisë Demokratike vendosi shkarkimin e Lulzim Bashës nga detyra e Kryetarit të PD-së dhe drejtimin e Partisë nga Komisioni i Rithemelimit i përbërë nga 29 anëtarë. Një referendum i anëtarëve të Partisë Demokratike i mbajtur më 18 dhjetor 2021 miratoi vendimin e Kuvendit të 11 dhjetorit. Në referendum morën pjesë mbi 44.000 anëtarë. Mbi 43.000 anëtarë votuan pro vendimit të Kuvendit të 11 dhjetorit.
Dekriminalizimi i Parlamentit dhe Administratës Shtetërore
Në seancën parlamentare të datës 10 korrik 2014 deputeti i Partisë Demokratike, Gent Strazimiri, duke folur në podium akuzoi kryeministrin Edi Rama se në grupin parlamentar të Partisë Socialiste kishte futur 19 deputetë me precedentë penalë. Disa minuta më vonë, gjatë kohës që deputeti Strazimiri ishte në korridorin pranë sallës së seancave të Kuvendit, ai u sulmua me grushta nga deputeti i Partisë Socialiste Arben Ndoka dhe disa sekonda më vonë edhe nga deputeti tjetër i Partisë Socialiste Pjerin Ndreu. Në një postim në Facebook, Kryeministri dhe Kryetari i Partisë Socialiste Edi Rama, duke e krahasuar këtë incident me incidente të mëparshme në parlament e quajti "thjesht skuqjen e pjesës lakuriqe të kokës". Partia Demokratike e drejtuar nga Lulzim Basha vendosi të bojkotojë parlamentin deri në miratimin e një ligji që do të çonte në pastrimin e Parlamentit dhe administratës shtetërore nga njerëzit me të kaluar kriminale. Me ndërmjetësimin e Parlamentit Europian, në dhjetor të vitit 2014, u arrit një marrëveshje midis Grupit Parlamentar të PD-së dhe PS-së për miratimin e ligjit të kërkuar nga Partia Demokratike. Pas një viti më 17 dhjetor 2015 ligji u miratua me konsensus. Kjo u quajt një arritje e madhe e opozitës dhe drejtuesit të saj Lulzim Basha.
Zhdukja e filmimeve të Masakrës së Krushës
Milaim Bellanica, dëshmitar i Masakrës së Krushës, ka treguar se filmimet e të vrarëve të masakrës së kryer nga forcat serbe në mars 1999 mbi civilët shqiptarë, ia kishte dhënë Lulzim Bashës, dhe që atëherë filmimet kishin humbur. Nga ana tjetër, Basha në një studio televizive deklaroi se nuk e kishte takuar kurrë Milaim Bellanicën.
Kantonet e Zvicrës
parapamje|Stema e [[Zvicra|Zvicrës.]] 26 Kantonet e Zvicrës janë shtete anëtare të Konfederatës Zvicerane. Bërthama e Konfederatës Zvicerane në formën e 3 aleatëve të parë konfederatë quhej Waldstätte. Dy periudha të rëndësishme në zhvillimin e Konfederatës së Vjetër Zvicerane përmblidhen me termat Acht Orte ("Tetë kantone"; nga 1353-1481) dhe Dreizehn Orte ("Trembëdhjetë Kantone", nga 1513-1798).
Kantoni Bégard
Kantoni Bégard (frëngjisht: Canton de Bégard) është një kanton në departamentin Côtes-d'Armor, rajonin Région Bretagne në Francë. Kryeqëndra e kantonit është Bégard. Ka sipërfaqe km2 dhe popullsi 8044 banorë.
Kantonet e Zvicrës
Secili kanton i Konfederatës së Vjetër Zvicerane, më parë edhe Ort ('lieu/lokalitet', para vitit 1450), ose Stand ('pasuri', nga rreth  1550), ishte një shtet plotësisht sovran me kontrollet e veta kufitare, ushtrinë dhe monedhë nga të paktën Traktati i Vestfalisë (1648) deri në themelimin e shtetit federal zviceran në 1848, me një periudhë të shkurtër të qeverisjes së centralizuar gjatë Republikës Helvetike (1798-1803). Termi Kanton është përdorur gjerësisht që nga shekulli i 19-të.
Numri i kantoneve u rrit në 19 me Aktin e Ndërmjetësimit (1803), me njohjen e ish territoreve subjekt si kantone të plota. Traktati Federal i vitit 1815 e rriti numrin në 22 për shkak të pranimit të ish-bashkëpunëtorëve të Konfederatës së Vjetër Zvicerane. Kantoni Jura u aderua si kantoni i 23-të me shkëputjen e tij nga Berna në 1979. Numri zyrtar i kantoneve u rrit në 26 në kushtetutën federale të vitit 1999, e cila përcaktoi ish-gjysmë kantonet si kantone.
Zonat e kantoneve variojnë nga 37km2 (kantoni Basel-Stadt) deri në 7.1km2, (kantoni i Grisons); Popullsitë (që nga viti 2018) variojnë nga 16.000 (kantoni Appenzell Innerrhoden) në 1.5 milion (kantoni i Cyrihut).
Kantonet
Forma federative e sistemit zviceran daton nga viti 1848 dhe e ndanë sipërfaqen e Zvicrës në 26 njësi administrative të quajtura "kantone".
Shëndeti publik
Shëndeti publik është përkufizuar si "shkenca dhe arti i parandalimit të sëmundjes", zgjatja dhe përmirësimi i cilësisë së jetës përmes përpjekjeve të organizuara dhe zgjedhjeve të informuara të shoqërisë, organizatave, publike dhe private, komuniteteve dhe individëve". Analizimi i përcaktuesve të shëndetit të një popullate dhe kërcënimet me të cilat përballet është baza për shëndetin publik. Publiku mund të jetë aq i vogël sa një grusht njerëzish ose aq i madh sa një fshat ose një qytet i tërë; në rastin e një pandemie mund të përfshijë disa kontinente. Koncepti i shëndetit merr parasysh mirëqenien fizike, psikologjike dhe sociale. Si i tillë, sipas Organizatës Botërore të Shëndetësisë, nuk është thjesht vetëm mungesa e sëmundjes por edhe një burim për jetesën e përditshme.
Përmbledhje
Shëndeti publik është një fushë ndërdisiplinore. Për shembull, epidemiologjia, biostatika (biostatologjia), shkencat sociale dhe administrimi i shërbimeve shëndetësore janë të gjitha të rëndësishme. Nënfushat e tjera të rëndësishme përfshijnë shëndetin e mjedisit, shëndetin e komunitetit, shëndetin e sjelljes, ekonominë e shëndetit, politikën publike, shëndetin mendor, edukimin shëndetësor, sigurinë në punë, çështjet gjinore në shëndetësi dhe shëndetin seksual dhe riprodhues.
Shëndeti publik synon të përmirësojë cilësinë e jetës përmes parandalimit dhe trajtimit të sëmundjeve, përfshirë shëndetin mendor. Kjo bëhet përmes mbikëqyrjes së rasteve dhe treguesve shëndetësor, dhe përmes promovimit të sjelljeve të shëndetshme. Nismat e zakonshme të shëndetit publik përfshijnë promovimin e larjes së duarve dhe ushqyerjes me gji (gjidhënies), sigurimin e vaksinimeve, parandalimin e vetëvrasjeve dhe shpërndarjen e prezervativëve për të kontrolluar përhapjen e sëmundjeve seksualisht të transmetueshme.
Praktika moderne e shëndetit publik kërkon ekipe multidisiplinare të punonjësve të shëndetit publik dhe profesionistëve. Ekipet mund të përfshijnë epidemiologë, biostatikanë, asistentë mjekësorë, infermierë të shëndetit publik, mamitë, mikrobiologë mjekësorë, ekonomistë, sociologë, gjenetistë, menaxherë të të dhënave dhe mjekë. Në varësi të nevojës, mund të thirren zyrtarë të shëndetit mjedisor ose inspektorë të shëndetit publik, bioetikologë, dhe madje edhe veterinarë, ekspertë të gjinisë, ose specialistë të shëndetit seksual dhe riprodhues.
Ashtu si në vendet e tjera, qasja në kujdesin shëndetësor dhe nismat e shëndetit publik janë sfida të vështira sidomos në vendet në zhvillim. Në ato vende, infrastruktura e shëndetit publik është akoma duke u formuar.
Edukimi, arsimi dhe trajnimi
Edukimi, arsimi dhe aftësimi i profesionistëve të shëndetit publik është i disponueshëm në të gjithë botën në Shkollat e Shëndetit Publik, Shkollat Mjekësore, Shkollat Veterinare, Shkollat e Infermierisë dhe Shkollat e Çështjeve Publike. Trajnimi zakonisht kërkon një diplomë universitare me fokus në disiplinat thelbësore të biostatistikës, epidemiologjisë, administrimit të shërbimeve shëndetësore, politikës shëndetësore, edukimit shëndetësor, shkencës së sjelljes, çështjeve gjinore, shëndetit seksual dhe riprodhues, ushqimit të shëndoshë publik dhe shëndetit mjedisor e profesional.
Burhan Emurllahu
Është njëri nga futbollistët më të mirë në ligën e Maqedonisë. Ka lindur dhe jeton ne Tetovë. Është futbollist i dalë nga shkolla e futbollit KF Shkëndija.
Demis Rusos
Demis Roussos (15 qershor 1946 Aleksandri Egjipt - 25 janar 2015 Athinë Greqi) ishte këngetar i njohur grek i muzikës së lehtë që ka kënduar në të shumtën rasteve në gjuhën angleze.
Fillimet e tij i ka në vitet 60-ta me grupin Aphrodite's Child me të cilin ka dhënë një koncert edhe në Shqipëri në Pallatin e Kongreseve në vitin 2000. Vdiq ne Athine me 25 janar 2015
Rahovica (Dardanë)
Rahovicë është një vendbanim në komunën e Dardanës, Kosovë. Pas vitit 1999 fshati është i njohur edhe me emrin Rrahisht.
Sanije Berisha
Sanije Berisha në qërshor të vitit 1999 punoi si vullnetare në OJQ Shoqata e gruas Gjakovë.
Pas një viti punë vullnetere Shoqata e Gruas vazhdoi punën me projekte të ndryshme për gra dhe qytetare të Gjakovës me rrethinë, ku dhe aktualisht punon. Sanije Berisha është aktiviste që nga e dita e parë e formimit të Lëvizjes Vetëvendosje.
Stefani VIII
Papa Stefani VIII ( l. ?, Roma - v. tetor 942, ) ishte papa i 127 i Kishës Katolike. Shërbeu si papë që nga zgjedhja e tij më 14 korrik 939 dhe deri më tetor 942. Paraardhës i tij ishte papa Leoni VII, ndërsa pasardhësi papa Marini II.
Vranoci i Epërm (Çashkë)
Vranoc i Epërm, (Горно Врановци/Gorno Vranovci) ёshtё fshat nё komunën e Çashkës, Maqedoni.
Demografia
Sipas regjistrimit të popullsisë së viti 2002, fshati kishte 199 banorë nga të cilët 189 ishin Shqiptarë (95)%, 9 Turq (4.5)% dhe 1 Maqedonas (0.50)%.
Kantoni Castres-Nord
Kantoni Castres-Nord (frëngjisht: Canton de Castres-Nord) është një kanton në departamentin Tarn, rajonin Midi-Pyrénées në Francë. Kryeqëndra e kantonit është Castres. Ka sipërfaqe km2 dhe popullsi banorë.
Përbërja aktuale
Kantoni Castres-Nord aktualisht përbëhet nga 2 komuna.
Tahir Sinani
Tahir Sinani (25 Maj 1964 – 29 Korrik 2001) ishte një oficer i Ushtrisë Shqiptare dhe komandant i shquar i Ushtrisë Çlirimtare të Kosovës (UÇK-së) i cili mori pjesë në Luftën e Kosovës, në Luftën e Luginës së Preshevës dhe në Luftën e vitit 2001 në Maqedoni. Mori pjesë edhe në Betejën e Pashtrikut, e cila u zhvillua gjatë Luftës së Kosovës. Lindi më 25 Maj 1964 në fshatin Gri, afër Bujanit, rrethi i Tropojës në Shqipëri dhe ra dëshmorë më 29 Korrik 2001 në vendin e quajtur "Zabeli i Kukulit" afër qytetit të Gostivarit, në Maqedoni.
Tahir Sinani gjatë Luftës në Kosovë ishte njëri ndër komandantët më aktivë të Zonës Operative të Pashtrikut, dhe më pas emërohet Komandant i Zonës së Tretë Operative të Trupave të Mbrojtjes së Kosovës (TMK), dhe më vonë iu bashkua UÇPMB-së dhe mori pjesë në Luftën e Luginës së Preshevës. Gjatë konfliktit të armatosur në territorin e Republikës së Maqedonisë në vitin 2001, Tahir Sinani u bashkua në radhët e Ushtrisë Çlirimtare Kombëtare dhe u emërua Komandant dhe udhëheqës i Brigadës 116 e cila e mbante emrin e tij. Më 29 korrik 2001, Tahir Sinani sëbashku me 4 luftëtarët e tij e humbi jetën në aksident të rastit duke përgaditur armatimin e sofistikuar të minave me telekomandë kundër armikut, në zonat malore të Gostivarit dhe malit Korab në vendin e quajtur "Zabeli i Kukulit". Më 24 maj të vitit 2002, trupi i dëshmorit Tahir Sinani varroset në Varrezat e Dëshmorëve në Landovicë të Prizrenit ku përjetësisht pushon sëbashku me dëshmorët e tjerë të kombit.
Lista e myftinjëve të Shqipërisë
Lista e myftinjëve të Shqipërisë. Komuniteti Mysliman i Shqipërisë e ushtron veprimtarinë e tij në të gjithë territorin e Republikës së Shqipërisë nëpërmjet myftinive. Myftinitë organizohen dhe ushtrojnë veprimtarinë e tyre sipas ndarjes administrative të përcaktuar në këtë statut. Myftinitë ndahen në: Myftini Zone, Rrethi dhe N/Myftini. Myftinitë e rretheve janë të ndara dhe funksionojnë sipas ndarjes administrative të rretheve në Republikën e Shqipërisë. N/Myftinitë ngrihen dhe funksionojnë në bashki me vendim të Kryesisë së Komunitetit Mysliman. Myftitë e Zonave, Rretheve dhe N/Myftitë emërohen dhe shkarkohen nga Kryesia e Komunitetit Mysliman të Shqipërisë dhe miratohen ose jo në mbledhjen e parë të zakonshme të Këshillit të Përgjithshëm. Myftiu, pasi miratohet emërimi i tij nga Këshilli i Përgjithshëm dhe para fillimit të detyrës betohet sipas kësaj formule:
''“Betohem në emër të Allahut, se do të zbatoj me besnikëri Kuranin dhe Statutin e Komunitetit Mysliman, do të kryej detyrën me ndërgjegje të pastër Islame e kombëtare duke ruajtur dhe zbatuar me besnikëri fetare rregullat e këtij Komuniteti. Allahu më ndihmoftë”''
Myftitë e zonave dhe rretheve komunikojnë dhe mbajnë lidhje të drejtpërdrejta me Kryesinë e Komunitetit Mysliman. Myftitë duhet të kenë kryer fakultet teologjik ose medresenë dhe fakultet laik, të kenë përvojë pune në organikat e Komunitetit Mysliman mbi 5 vjet.
DETYRAT E MYFTIUT
Myftiu drejton dhe organizon të gjithë veprimtarinë e myftinisë. Organizon ceremonitë për festat fetare të besimit mysliman. Ndjek dhe kontrollon veprimtarinë fetare në xhamit e juridiksionit të myftinisë, për zbatimin e statutit dhe rregullores së brendshme të KMSH. Organizon hapjen e kurseve fetare ne xhami e myftini dhe ndjek e kontrollon funksionimin e tyre. Interesohet dhe bashkëpunon me besimtarët mysliman, organet e pushtetit lokal dhe donatorë të ndryshëm për ndërtimin e xhamive në fshatrat, komunat ose ne qytetet ku nuk ka objekte kulti. Bashkëpunon me organet e pushtetit vendor në rreth dhe qark për evidentimin, njohjen dhe kompensimin e pronave. I propozon Kryesisë së KMSH kandidaturat për emërim e lëvizje kuadri, ulje ne detyrë, masat disiplinore dhe për shpërblimet për personelin fetar e civil që janë në vartësi dhe pjesë e strukturës së myftinisë. Në zbatim të Statutit të KMSH u jep udhëzime imamëve e vaizëve për kryerjen e riteve fetare në xhami. Mban marrëdhënie të mira institucionale me besimet e tjera fetare qe ushtrojnë veprimtari në juridiksionin e myftinisë dhe merr pjesë në aktivitetet e tyre fetare, si dhe mban gjithashtu marrëdhënie të mira me organet e pushtetit vendor.
Dreya Weber
Dreya Weber (lindur në 8 maj 1961) është një aktore amerikane, producente dhe akrobate.
Biografia
Gjatë viteve të adoleshencës, ajo garoi me skuadrën kombëtare të Meksikës në garën me pengesa, duke e radhitur një ndër dhjetë të parat. Ajo u zhvendos nga Meksika për të ndjekur Kolegjin Hunter në Nju-Jork.
Ajo performoi akrobaci në Lojërat Olimpike Dimërore 2002 në Salt Lake City.
Ajo ka performuar si akrobate për muzikantë si Madonna dhe Pink, për të cilat ajo ka realizuar koreografinë për dhjetëra skena, duke përfshirë dhe performancën e Pink në ceremoninë e ndarjes së çmimeve Grammy në 2010. Ajo ka marrë pjesë në një tur muzikor me Cher, duke performuar në të gjitha koreografitë. Ajo përfaqëson Shoqatën McDonald Selznick.
Ajo ka qenë pjesë e filmit “The Gymnast” (2006) që u përfshi në 28 festivale filmash në Outfest, Newfest dhe Frameline, duke demonstruar aftësitë akrobatike. Ajo ka marrë pjesë gjithashtu në filmin me titull “A Marine Story” të bazuar në historinë e një oficeri ushtarak.
Ajo e identifikon veten si panseksuale.
Xhovani XI
Papa Gjoni XI ( l. 910, Roma - v. dhjetor 935, ) ishte papa i 125 i Kishës Katolike. Shërbeu si papë që nga zgjedhja e tij më mars 931 dhe deri më dhjetor 935. Paraardhës i tij ishte papa Stefani VII, ndërsa pasardhësi papa Leoni VII.
Xhemijeti
Xhemijeti (Bashkimi) emri i plotë ”Islam Muhafaza-yl Hukuk Cemijet” (Shoqatë Islamike për Mbrojtje dhe Drejtësi) është parti legale politike e shqiptarëve mysliman të Kosovës dhe Republikës e Maqedonisë është themeluar në dhjetor të vitit 1919 në Shkup.